Digemeromp ni ivez gant anoudegez-vat kement a c'hoarvez ganeomp. Bez ez eus er vuhez euriou a levenez, euriou a distridigez, euriou ma vez mesk-ha-mesk en hor c'halon levenez ha tenvalijenn, evel e kalon ar Werc'hez en deiz ma pignas Jezuz d'an Neñv.  Ar glac'har koulz hag al levenez a c'hell hor sikour da vont war-du ar baradoz. Ma c'houzomp digemerout an eil hag egile dre garantez evit an Aotrou Doue e c'hounezimp eun deiz eürusted an Neñv.